ویلاسوامی ونیتھا

ویلاسوامی راما ونیتھا (پیدائش: 19 جولائی 1990ء) ایک ہندوستانی سابق کرکٹر ہیں۔ وہ کرناٹک کی طرف سے افتتاحی بلے باز کے طور پر کھیلتی رہی ہیں۔ جنوری 2014 میں انہوں نے سری لنکا کے خلاف ویمن ون ڈے انٹرنیشنل (WODI) اور ویمن ٹی ٹوئنٹی انٹرنیشنل (WT20I) کا آغاز کیا۔   فروری 2022 میں وہ تمام طرز کی کرکٹ سے ریٹائر ہوگئیں۔

ذاتی زندگی 
ویلاسوامی ونیتا کی دو بہنیں اور ایک بھائی ہے اور ان کے خاندان نے ان کے کیریئر کے انتخاب میں بہت مدد کی ہے۔ وہ ایک کوچنگ کیمپ میں لڑکوں کے ساتھ ٹریننگ کرتی تھیں۔   ان کے والد ہی تھے جو انہیں کرناٹک انسٹی ٹیوٹ آف کرکٹ لے گئے جب وہ 11 سال کی تھیں۔ بچپن میں وہ اکثر اپنے والد اور بھائی کے ساتھ گلی کرکٹ کھیلتی تھیں جس نے ان کی زندگی میں کرکٹ سے محبت کی مضبوط بنیاد ڈالنے میں مدد کی۔  ویلاسوامی ونیتا نے سیونتھ ڈے ایڈونٹسٹ، بنگلور میں تعلیم حاصل کی۔ بعد میں انہوں نے سی ایم آر لا اسکول کے ساتھ ساتھ ایم ایس رمایا کالج آف لاء میں تعلیم حاصل کی۔ کرکٹر ہونے کے علاوہ وہ ایک کاروباری شخصیت بھی ہیں۔ انہوں نے2013 میں اپنے بھائی کے ساتھ مل کر آرگو بلس کا آغاز کیا۔

کیریئر 
ویلاسوامی ونیتا نے کرناٹک خواتین کی کرکٹ ٹیم کی طرف سے 2006 میں اپنے کرکٹ کیریئر کا آغاز کیا۔  ان کے کوچ اور سرپرست عرفان سیٹ نے ان میں کرکٹ کی مطلوبہ مہارتیں پیدا کرنے میں اہم کردار ادا کیا۔ دلیپ، نصیر، اننت دانتے اور رجنی جیسے کوچز  نے ان کے کیریئر کے مختلف موڑ پر کھیل کو بہتر بنانے میں ویلاسوامی کی مدد کی۔

ٹیمیں 
ویلاسوامی ونیتا نے اپنے کیریئر میں کئی ٹیموں کی نمائندگی کی جن میں قابل ذکر مندرجہ ذیل ہیں:
 انڈین سینئر وومن
 انڈیا وومن

کیریئر 
ویلاسوامی ونیتا نے 6 ون ڈے میچ کھیلے ، جس میں 6 اننگز شامل ہیں ، وہ 1 بار ناٹ آؤٹ رہیں۔ ویلاسوامی ونیتا نے 85 اسکور کیے۔ انھوں نے 17.00 کی اوسط سے اسکور بنائے ، ان کا بہترین اسکور 27 رہا۔ انھوں نے نہ تو کوئی نصف سینچری بنائی  اور نہ ہی کوئی  سینچری بنائی۔ انھوں نے اپنے کیریئر میں  14 چوکے مارے مگر چھکا ایک بھی نہ مار سکیں۔ انھوں نے اپنے ون  کیریئر میں 1 کیچ پکڑا۔ ویلاسوامی ونیتا نے 16 ٹی ٹوئنٹی میچ کھیلے ، جس میں 15 اننگز شامل ہیں ۔ ویلاسوامی ونیتا نے کل 216 اسکور کیے۔ انھوں نے 14.40 کی اوسط سے اسکور بنائے ، ان کا بہترین اسکور 41 رہا۔  انھوں نے اپنے کیریئر میں 3 چھکے اور 30 چوکے مارے۔ انھوں نے اپنے کیریئر میں 5 کیچ پکڑے۔

بنگال خواتین کرکٹ ٹیم کی کھلاڑی
کرناٹک خواتین کرکٹ ٹیم کی کھلاڑی
بنگلور کے کھلاڑی
بھارت کی خواتین عالمی ٹوئنٹی/20 کرکٹ کھلاڑی
بھارت کی خواتین ایک روزہ کرکٹ کھلاڑی
بھارتی خواتین کرکٹ کھلاڑی
بقید حیات شخصیات
1990ء کی پیدائشیں